*2. számú melléklet*

**bírálati szempontrendszer[[1]](#footnote-1) [[2]](#footnote-2)**

|  |  |  |
| --- | --- | --- |
| **Hivatkozás** | **Megnevezés** | **Értékelés** |
| 6.§ (1) a) pont | Az Ajánlattevő által szállított termékek vonatkozásában az Ajánlatkérő által fenntartott köznevelési intézményekben érkezett, a 21. § (9) bekezdése szerinti minőségi kifogások száma. | Az az Ajánlattevő (kérelmező) részesül előnyben, aki vagy amely által szállított termékek vonatkozásában kevesebb, a 21. § (9) bekezdése szerinti minőségi kifogás érkezett.Az adott tanítási évben az ajánlat benyújtásának időpontját megelőzően a fenntartó által fenntartott köznevelési intézmények részére történt összes szállítás és a 13. §-ban meghatározott feltételeknek a gyümölcs és zöldség ellenőrzéséről szóló 82/2004. (V. 11.) FVM rendeletben meghatározott Zöldség-Gyümölcs Minőségellenőrzési Szolgálat által igazoltan a kiszállításkor meg nem felelő szállítmányok arányát kell figyelembe venni. |
| 6.§ (1) b) pont | Az ajánlatban szereplő és a megállapodásban elfogadott, az érintett járásba tartozó köznevelési intézmények részére felajánlott, a köznevelési intézmény székhelye szerinti megyében termett friss vagy előállított, feldolgozott termékek mennyisége (adag). | Az az Ajánlattevő (kérelmező) részesül előnyben, aki vagy amely tanulónként hetente több adag, a köznevelési intézmény székhelye szerinti megyében termett vagy előállított terméket szállít. |
| 6.§ (1) c) pont | A 2018/2019. tanítási évben az Ajánlatkérő által fenntartott köznevelési intézményekben megvalósított, a tanulók zöldség-gyümölcs fogyasztását ösztönző szemléletformálást elősegítő, 9.§ (4) bekezdés szerinti kísérő intézkedések száma (alkalom; fő/alkalom). | Az az Ajánlattevő (kérelmező) részesül előnyben, aki vagy amely a megkötendő megállapodás szerinti szállítások kezdetét megelőző tanítási évben több alkalommal, alkalmanként több, a 2. § (1) bekezdése szerinti tanulót elérő, a tanulók zöldség-gyümölcs fogyasztását ösztönző szemléletformálást elősegítő, 9.§ (4) bekezdés szerinti kísérő intézkedést valósított meg.*(A 2018/2019. tanítási év során megvalósított kísérő intézkedéseknek az alkalmak és az alkalmanként elért tanulók száma szorzatainak összege alapján számított számának és a  kérelmező részére a  2018/2019. tanítási év vonatkozásában jóváhagyott, az Ajánlatkérővel kötött megállapodásokban szereplő, a  2.  § (1)  bekezdése szerinti tanulók összlétszámának arányát kell figyelembe venni.**VAGY**A 2018/2019. tanítási év vonatkozásában Ajánlatkérővel kötött, jóváhagyott megállapodással nem rendelkező Ajánlattevő (kérelmező) esetén: a 2018/2019. tanítási év során megvalósított kísérő intézkedéseknek az alkalmak és az  alkalmanként elért tanulók száma szorzatainak összege alapján számított számának és a 2018/2019. tanítási év vonatkozásában jóváhagyott megállapodásokban szereplő, a 2. § (1) bekezdése szerinti tanulók összlétszámának arányát kell figyelembe venni.* *VAGY**A 2018/2019. tanítási év vonatkozásában jóváhagyott megállapodással nem rendelkező Ajánlattevő (kérelmező) esetén:* *a megállapodás megkötésére vonatkozó, az Ajánlatkérőhöz benyújtott ajánlatban szereplő kísérő intézkedéseknek az alkalmak és az alkalmanként elért tanulók száma szorzatainak összege alapján számított számának és az Ajánlatkérőhöz benyújtott, a megállapodás megkötésére vonatkozó ajánlatban szereplő, a 2. § (1) bekezdése szerinti tanulók összlétszámának arányát kell figyelembe venni.* *A kísérő intézkedések száma legfeljebb az Ajánlatkérővel kötött, jóváhagyott megállapodásokban vagy jóváhagyott megállapodással nem rendelkező kérelmezők esetén a megállapodás megkötésére vonatkozó ajánlatban szereplő tanulók létszámának négyszeresével megegyező mértékig vehető figyelembe.)* |

1. Jelen mellékletben szereplő jogszabályi hivatkozások az iskolagyümölcs- és iskolazöldség-program végrehajtásáról szóló 18/2019. (V.10.) AM rendeletre vonatkoznak. [↑](#footnote-ref-1)
2. A bírálat az egyes járásokra vonatkozóan beérkező ajánlatokra külön történik. [↑](#footnote-ref-2)